Soekhoek - INK - INK Soekhoek - INK
Datum gepubliseer: 26 Junie 2019 Aantal woorde: 350 114 Kere gelees ♥4
Ek wil inbel
en sê dat ek soek
na die skugter jong meisie
met so baie liefde
om weg te gee.
Ek wil vra dat sy my moet kontak.
Ja, ek wil inbel
en ek hoop
dat ek myself sal vind…
Ek wil vra dat sy my sal kontak.
en kinders kry,
werk om aan die lewe te bly,
en afbrekende woorde
wat my vuisvoos laat en verward maak
tussen verkeerde keuses
en versplinterde drome
daar, iewers, het ek weggeraak.
en vir Jacqui sê
ek soek na myself.
*Hierdie vrye vers wil kommentaar lewer op vroue wat in die dolle gejaag van die lewe hul identiteit verloor. Daar is ‘n paar opsies. Die een opsie brei uit oor moontlike oorsake vir die verlies aan identiteit. Die doel van die vrye vers hier is om die idee van verslaenheid en verlorenheid te beklemtoon. Inkeping by “verraad” wil klem lê op verraad as een van die ergste oorsake van ontnugtering. “Soekhoek” en “soek” rym telkens om die twee begrippe aan mekaar te bind en die soeke te beklemtoon.
Ek hou die meeste van Opsie 1. Dit laat ruimte vir my eie denke.